Leyniþjónusta danska hersins aðstoðaði bandarísku þjóðaröryggisstofnunina við að njósna um háttsetta stjórnmála- og embættismenn í nágrannalöndunum. Þetta var afhjúpað í innanhússrannsókn leyniþjónustunnar árið 2015, sem var stungið ofan í skúffu.
Bandaríska þjóðaröryggisstofnunin, NSA, naut aðstoðar leyniþjónustu danska hersins við að njósna um háttsetta stjórnmála- og embættismenn í Svíþjóð, Noregi, Frakklandi og Þýskalandi. Kanslaraefni Sósíaldemókrata í Þýskalandi 2013 segir þetta pólitískt hneyksli og Peter Hultquist, varnarmálaráðherra Svía, krafði Dani skýringa í morgun.
whether it be regarding the use of Danish systems and platforms in the wiretapping of Swedish politicians and officials, and whether any other country was involved in this issue.
Hultquist (Hultkvist) krafði í morgun dönsk yfirvöld svara við því hvort njósnað hefði verið um sænska stjórnmála- og embættismenn. Peer Steinbrück, sem var kanslaraefni Sósíaldemókrata í Þýskalandi árið 2013, segir það pólitískt hneyksli að dönsk yfirvöld hafi tekið þátt í njósnum á bandamönnum sínum.
NSA notaði danska fjarskiptakapla til að hlera símtöl evrópskra ráðamanna, stofnana og fyrirtækja og fylgjast með hvers kyns rafrænum samskiptum í gegnum síma þeirra, með vitund og vilja leyniþjónustu danska hersins. Meðal þeirra sem njósnað var um með þessum hætti eru Angela Merkel, kanslari Þýskalands, og Frank-Walter Steinmeier, þáverandi utanríkisráðherra Þýskalands og núverandi forseti. Einnig var njósnað um háttsetta stjórnmála- og embættismenn, stofnanir og fyrirtæki í Noregi, Svíþjóð og Frakklandi, þótt nöfn hafi ekki verið nefnd enn.
Allt var þetta afhjúpað í háleynilegri innanhússrannsókn leyniþjónustu danska hersins árið 2015, sem yfirmenn stofnunarinnar stungu ofan í skúffu. Þremur árum síðar fór hins vegar einn rannsakenda með skýrsluna til Eftirlitsnefndar með störfum leyniþjónustunnar. Hún hóf í framhaldinu umfangsmikla rannsókn sem leiddi til njósnahneykslis sem olli miklum titringi í dönskum stjórnmálum og samfélagi í fyrra og varð til þess að hópur þáverandi og fyrrverandi yfirmanna leyniþjónustunnar var látinn taka pokann sinn.
Þá var fókusinn einkum á ólöglegri upplýsingasöfnun um danska ríkisborgara, en ekkert kom fram um þá samvinnu leyniþjónustu danska hersins og Þjóðaröryggisstofnunar Bandaríkjanna varðandi njósnir um háttsetta stjórnmála- og embættismenn í nánum bandalagsríkjum Danmerkur, sem nú hefur verið flett ofan af, og talin er stefna í að verða mesta njósnahneyksli í sögu Danmerkur.
Leyniþjónusta danska hersins aðstoðaði bandarísku þjóðaröryggisstofnunina við að njósna um háttsetta stjórnmála- og embættismenn í nágrannalöndunum. Þetta var afhjúpað í innanhússrannsókn leyniþjónustunnar árið 2015, sem var stungið ofan í skúffu. 